ມີການສົງໄສວ່າ ກຸ່ມ al-Shabab ເປັນຜູ້ວາງລະເບີດ ໃສ່ ເຮືອບິນໂດຍສານ ໂຊມາເລຍ
ເຈົ້າໜ້າທີ່ການບິນ ໂຊມາເລຍ ກະປະມານວ່າ ເຮືອບິນກຳລັງບິນຢູ່ ໃນລະດັບຄວາມສູງ 12,000 ຟິດ ເວລາເຫດລະເບີດໄດ້ເກີດຂຶ້ນ.
ເຈົ້າໜ້າທີ່ໂຊມາເລຍທີ່ພວມທຳການສືບສວນກ່ຽວກັບອັນທີ່ປາ ກົດວ່າເປັນການວາງລະເບີດທີ່ໄດ້ບັງຄັບໃຫ້ເຮືອບິນໂດຍສານ ອາຍພົ່ນລົງຈອດສຸກເສີນທີ່ນະຄອນຫຼວງໂມກາດິສຊູນັ້ນ ກ່າວ ວ່າ ການວາງລະເບີດດັ່ງກ່າວນີ້ມີທ່າທາງວ່າຈະເປັນນ້ຳມືຂອງ ກຸ່ມຫົວຮຸນແຮງ al-Shabab ໃນການກ່າວຊີ້ແຈງທີ່ຂໍສະຫງວນຊື່ເຈົ້າໜ້າທີ່ອະວຸໂສໃນດ້ານ ຄວາມປອດໄພ ທ່ານນຶ່ງກ່າວຕໍ່ວີໂອເອ ພະແນກ ພາສາໂຊມາ ເລຍວ່າ ການສືບສວນໄດ້ພົບເຫັນຫລັກຖານທີ່ວ່າ ກຸ່ມ al-Sha- bab ເປັນຜູ້ຢູ່ເບື້ອງຫຼັງການວາງລະເບີດໃນຄັ້ງນີ້ ແລະກໍຈະນຳ ສະເໜີການສະຫລຸບກ່ຽວກັບການສືບສວນໃນໄວໆນີ້ ໃນການກ່າວຊີ້ແຈງຕໍ່ວີໂອເອນັ້ນ ອະດີດຜູ້ອຳນວຍການສືບລັບຂອງໂຊມາເລຍນັ້ນ ທ່ານ Ahmed Moallim Fiqi ກ່າວວ່າ ລັກສະນະແລະຫລັກຖານຕ່າງໆທີ່ມີຢູ່ມາຮອດປັດຈຸບັນ ນີ້ ແມ່ນເປັນການວາງແຜນໂຈມຕີດ້ວຍລະເບີດ ເຈົ້າໜ້າທີ່ທ້ອງຖິ່ນໃນເຂດເມືອງ Balad ທີ່ຕັ້ງຢູ່ທາງເໜືອຂອງນະຄອນຫຼວງໂມກາດິສຊູ ໄດ້ພົບເຫັນຊິ້ນສ່ວນຂອງສົບຜູ້ຊາຍຄົນນຶ່ງທີ່ເຊື່ອວ່າຕົກລົງມາຈາກເຮືອບິນຊຶ່ງບໍ່ດົນຫລັງ ຈາກນັ້ນກໍໄດ້ລົງຈອດ ທີ່ສະໜາມບິນນາໆຊາດໂມກາດິສຊູ ໃນວັນອັງຄານຜ່ານມາ ໂດຍ ມີຜູ້ໂດຍສານຄົນນຶ່ງຫາຍສາບສູນໄປແລະມີປ່ອງຢູ່ຂ້າງເຮືອບິນ ຄະນະສືບສວນວ່າ ເຫດລະເບີດໄດ້ດູດເອົາຜູ້ຊາຍຄົນນັ້ນອອກຈາກເຮືອບິນໂດຍປ່ອງດັ່ງ ກ່າວ ທ່ານ Fiqi ກ່າວວ່າ ທ່ານໄດ້ຮັບຂໍ້ມູນມາວ່າ ຜູ້ຕ້ອງສົງໄສໃນການການວາງລະເບີດໄດ້ຕັ້ງ ໃຈໄປນັ່ງຢູ່ບ່ອນດັ່ງກ່າວໃນເຮືອບິນ ທີ່ຢູ່ໃກ້ໆກັບຖັງນ້ຳມັນ